Aalborg Stiftstidende, 1828-10-23
Russisk tyrkiske Anliggender. Jmedens de vaklende Efterretninger gjøre det saare vanskeligt at erholde noget fuldstændigt Lys om Krigsbegivenhederne, og ikkun tilstæde os med Vished at forudsætte, at Efterretningerne om den store Rettrade have været ligesaa overilede, som de fandt overilet Tiltroe, kunde det være ganske interessant i det mindste for eet af Nutidens politiske Partier at læse følgende Raisonnement i den allg. Zeit. af 7de October: "De fra Bucharest under 22de Septbr. udbredte Efterretninger igjennem vore Tidender om den russiske Armees foregivne Tilbagetog fra Schumla, finde tilstrækkelig Modsigelse i Beretninger, som endogsaa ere optagne i den østerrigske Jagttager af 3die October, og som melde fra Schumla under 13de Septbr., at den russiske Armee, uagtet Vanskeligheden i at forskaffe sig Fourage, har bevaret sin Stilling for Schumla. Det er saaledes hartad physisk umueligt, at denne Armee, som den 13de Septbr. endnu stod i sin Stilling, allerede den 15de skulde være indtruffet ved Bazardschik, 15 Mile tilbage, som Correspondenten i Bucharest vil vide. Samme til den østerrigske Jagttager meddeelte Efterretninger melde Begivenhederne ved Warna indtil 17de Septbr. Var nu Armeen fra 13de til 15de med en Jilfærdighed, som man har ondt ved at antage med den Buharester Correspondent, gaaet tilbage til Bazardschik, saa maatte man sikkert den 17de have havt Efterretninger derom i Warna, men hvilket ikke var Tilfældet. Ligeledes fører Rygtet og Russernes Nederlag ved Silistria Modbeviset i sig selv. Dette Rygte var allerede udbredt i Wien for 8 Dage siden, ligesom det ogsaa i en anden Skrivelse fra Bucharest af 19de Septbr. er at finde i allg. Zeit. af 5te October. Da nu siden aldeles intet har kunnet bekræfte dette Rygte, saa er der, ved den Hurtighed, hvormed Rygter og Russernes Nederlag udbredes, næsten Vished for, at det har været ugrundet. Der er altsaa ligesaameget for som imod at antage Russernes Anliggender paa Krigsskuepladsen omtrent paa samme Fod, som for nogle Postdage siden, forinden Børspeculantere fik Held til at gjøre Elephanter af Myg. De Foranstaltninger, som vi nyelig erfarede, der blive drevne med saamegen Kraft selv i den allerseneste Tid for at sætte Constantinopel i en hensigtsmæssig Forsvarsstand, synes heller ikke at vidne om, at Storherren selv anseer Uveiret atter at drage Nord paa. Han skal ikke ville høre om nogen Slags Udsonning, som ikke tilsikkrer ham fuldstændige Souverainitæts-Rettigheder, over Grækenland, og yttret sin Forundring over, at man kunde anmode ham om, at underhandle med hans egne Undersaatter, som dog maatte blive Tilfældet paa Corfu hvor der ogsaa indtræffe græske Befuldmægtigede. Hvad Underhandlinger med den russiske Keiser angaaer, skal han have erklæret, intet at ville høre derom, forinden Russerne igjen ere vendte tilbage over Donauen og have rømmet Fyrstendømmene. (?) J Constantinopel er Fanatismen nu steget til det høieste og endog udstædt en Lov, som under Døds-Straf forbyder hver Muselmand at give eller tage Pardon af nogen Christen, meget mindre at indgaae nogensomhelst Capitulation. Jfølge denne Lover Paschaen af Jbrail, som saa tappert forsvarede denne Fæstning, bleven halshugget den 7de Septbr. Man troer derfor i Constantinopel, at Warna maae tages med Storm, naar ikke Capudan Pascha bestemmer sig til at forblive i russisk Fangenskab.